GOSYEN
Musa.
Ya Tuhanku.
Malam ini berbeza daripada malam-malam lain.
Bagaimana, Tuhanku?
Semua anak sulung di Mesir akan mati.
Daripada anak sulung Firaun
kepada anak sulung hamba perempuan termiskin.
Kaum Ibrani pula?
Dengar dengan teliti.
Setiap keluarga perlu makan kambing korban
yang dimasak dengan herba pahit.
Makanlah dengan roti tanpa ragi, kerana ia tiada masa untuk naik.
Ambil darah kambing itu dan sapu di sekeliling pintu rumah kamu
untuk tandakan tempat tinggal kamu sebagai perlindungan daripada dendam-Ku.
Beta mencari rumah Musa.
Bonda takut, Musa.
Tentu ada jalan lain.
Aku pemusnah.
Masuk. Cepat.
Cepat.
Maka bermulalah wabak kesepuluh.
Kematian anak sulung.
BAHAGIAN 3 TANAH YANG DIJANJIKAN
Wabak terakhir sangat dahsyat
kerana ia mengatakan bahawa setiap anak sulung di Mesir,
daripada anak sulung Firaun kepada anak sulung hamba,
termasuk lembu, semuanya akan mati.
Bagi agama Kristian, ini bayangan Wasiat Baharu dan Jesus Christ.
Darah kambing.
Korban kambing.
Hanya dengan darahnya kamu akan diselamatkan.
Dalam Keluaran, hanya dengan darah biri-biri
di tiang pintu ini, kamu akan selamat.
Tolonglah. Makan.
Minum.
Ia menandakan rumah orang Ibrani
dengan darah kambing di tiang pintu
yang menyebabkan malaikat melepasi rumah itu.
Dari situlah kita dapat istilah Paskah.
Melepasi rumah mereka dan menyerang rumah orang Mesir.
PI-RAMESSES IBU KOTA MESIR
Yang ini. Ia sangat sedap.
Amen?
Amen!
Kita boleh anggap, hutang darah dibayar darah.
Apa Firaun buat pada awal Keluaran? Dia bunuh bayi lelaki.
Di sini, anak sulung pula yang terima padah.
Ia kembali ke titik awal.
Kau buat kepada aku, aku buat kepada kau.
Tradisi rabai purba tidak meraikan penderitaan
yang wabak-wabak itu bawa kepada orang Mesir.
Apabila kami tiba di bahagian Seder Paskah
dan kami melaungkan sepuluh wabak,
kami diarahkan untuk mengambil setitik wain
daripada cawan kami menggunakan jari
dan meletakkannya di pinggir pinggan kami.
Salah untuk bergembira atas penderitaan orang lain.
Sama ada mereka telah menyakiti kita
atau sama ada mereka tidak bersalah.
Jadi, secara simboliknya kami hilangkan kegembiraan kami.
Musa!
Dalam Bab 12, ada pemusnah akan turun.
Kadangkala ia dianggap sebagai Malaikat Maut.
Ia tidak menyebut Tuhan.
Musa!
Tapi sejurus selepas itu, ada disebut bahawa itu Tuhan.
Saya tak tahu jika ini cara untuk menjauhkan Tuhan
dengan apa yang Tuhan lakukan ini.
Musa.
"Lalu terdengarlah tangisan dahsyat di Mesir,
kerana tidak ada rumah yang tidak berlaku kematian."
Musa!
Tolonglah! Kita mesti pergi!
Saya rasa redaktor dan penulis kitab Bible
telah menggunakan malaikat maut
untuk membebaskan Tuhan daripada sifat yang lebih ganas
dan sifat yang lebih pendendam
yang dikaitkan dengan mana-mana Tuhan
yang sanggup mengambil nyawa kanak-kanak dan orang yang tak bersalah.
Apa telah kita lakukan?
Kita ikut perintah Tuhan.
Saya lihat wabak terakhir itu
dan ia sangat dahsyat.
Sebab itulah kita dengar hujah menentang Tuhan.
Bagaimana Tuhan penyayang membiarkan ini berlaku?
Tuhan mana sanggup berdendam begini?
Sanggup bunuh semua anak sulung? Betapa kejamnya Tuhan?
Saya perlu jujur, tiada jawapan yang baik untuknya.
Tapi pada tahap kemanusiaan, ia amat dahsyat.
Musa.
Mana kamu, Musa?
Musa!
Mana kamu?
Jawab!
- Kakanda bonda. - Tutup pintu.
- Bonda mesti jumpa dia. - Tidak!
Jawab!
Saya pergi.
Musa tiada di sini.
Terlalu malu untuk berdepan dengan beta?
Anak beta mati!
Anak-anak kami juga mati di tangan tuanku.
Tuanku diberi amaran.
Tiada sesiapa boleh halang Tuhan.
Tuhan kamu hanya pembunuh.
Dia yang menghidupkan.
Dia juga mematikan.
Anak beta…
Anak beta.
Pergi ke gurun.
Pergi sekarang.
Tiada syarat?
Tiada.
Asalkan kamu pergi sekarang.
Ikut kami.
Tidak.
Beta mesti meratapi kehilangan Mesir bersama baginda.
Kehilangan baginda.
Kita perlu pergi! Cepat.
Sebelum baginda ubah fikiran.
Anakanda tersayang.
Kamu bawa kejahatan ini ke rumah kakanda.
Kakanda yang mendesak Musa melakukan…
bencana ini.
Lihat semua yang terjadi.
Kakanda fikir kakanda takkan kalah.
Takkan musnah.
Kakanda berhubung dengan dewa.
Benarkah?
Tunduk kepada beta.
- Adinda merayu, dengarlah! - Tunduk.
Beta Firaun!
Raja Sungai Nil!
GOSYEN
"Orang Mesir mendesak orang Israel agar meninggalkan negara dengan segera.
Orang Mesir berkata, 'Jika tidak, kami semua akan mati.'"
Kini, semuanya bergerak dengan pantas.
Seolah-olah masa akan runtuh.
Mereka lama di sana. Berapa lama? Hampir 400 tahun?
Sudah tak terkira. Masa bukannya milik hamba.
Hamba diberi masa dan tempat untuk pergi.
Buat pertama kali, mereka diberitahu, "Mari pergi."
Mereka bukan lagi hamba masa. Mereka akan kawal masa.
"Mereka meminta daripada orang Mesir barang-barang perak,
barang-barang emas, dan pakaian.
Tuhan membuat orang Mesir berbaik hati kepada mereka
sehingga semua permintaan mereka dipenuhi.
Demikianlah mereka menjarah warga Mesir."
Saya selalu dengar "menjarah" diterjemah ke bahasa Ibrani.
Jangan berselindung. Ideanya sama.
"Kami pula ambil."
Sebenarnya, ini masalah dalam agama Yahudi awal
sehingga ahli falsafah Yahudi, Philo, berhujah,
"Tidak, ini bayaran untuk khidmat yang diberikan."
Ia bukan menjarah atau merampas.
Ia sesuatu yang kami layak terima dan dapat disebabkan penderitaan kami.
Kalaulah kitab Bible ada nota kaki.
Macam, "Apa yang kamu cuba sampaikan
selain nasib dah berubah?"
Beginikah…
Beginikah kita sekarang?
Begini?
Musa!
Bukankah awak beri saya permata semasa kita disatukan?
Hari ini juga hari penyatuan.
Empat ratus tahun, Musa.
Biar mereka raikannya.
Dia tak boleh gembira untuk kita.
Hari ini sudah lama diramalkan.
Pemergian kita ke Kanaan.
Tanah yang penuh dengan susu dan madu.
Selepas 400 tahun, akhirnya hari itu tiba.
Kita diperangkap oleh pergelutan selama itu.
Oleh penat lelah, kesusahan dan penderitaan.
Kita sudah lupa diri kita.
Syukurlah.
Tuhan berbicara dengan aku di gunung.
Sekarang, kita di sini.
Kita berdiri di sini pada pagi yang indah
di pintu kebebasan.
Kita tiba-tiba percayakan Firaun untuk lepaskan kita?
Berapa kali baginda ubah rancangan?
Ini mungkin perangkap.
Tidak.
Satu-satunya perangkap kini hanyalah dalam minda kita.
Mulai hari ini, kita akan disatukan dengan Tuhan
dan kita pengantin-Nya.
Musa!
- Hei! - Puteri datang.
Mana-mana kamu pergi, bonda akan ikut.
Mana-mana kamu tinggal, bonda akan tinggal.
Apabila Musa mengetuai kumpulan ini keluar dari Mesir,
Bithiah menyertai mereka dalam Keluaran dari Mesir.
Saya rasa itu sangat bermakna.
Saya juga rasa ia menggambarkan perkembangan Musa hingga saat itu
sampai dia mengagumkan keluarganya untuk mengikutinya.
Dalam Midrash, ada satu versi menyentuh hati
yang mengatakan puteri firaun sebenarnya anak sulung,
dan beliau sepatutnya mati dalam wabak anak sulung.
Tapi Tuhan kata, "Kau selamatkan Musa, jadi Aku akan selamatkan kau."
Lalu Tuhan dijadikan beliau anak angkat dan selamatkannya daripada wabak terakhir.
Bagi orang Islam, apabila mereka fikir tentang ibu angkat Musa,
mereka fikir tentang seseorang yang turut ditindas oleh Firaun.
Malah, dalam kesusasteraan tambahan al-Quran,
disebut bahawa apabila Musa kembali,
beliau menjadi orang pertama yang menerima ajarannya.
Ia diceritakan bahawa Firaun telah menyeksanya,
dan Tuhan menyelamatkannya daripada seksaan dahsyat
yang Firaun sendiri lakukan terhadapnya.
Oleh itu, dalam tradisi Islam, beliau menjadi
inspirasi untuk wanita yang terlibat dalam keganasan rumah tangga,
perlu melarikan diri,
dan beliau boleh dilihat sebagai contoh.
Musa, jangan buang masa.
Kakanda bonda dah hilang akal.
Orang Israel!
Mari kita pergi!
Ada ayat dari malam Paskah yang disebut dalam teks kami,
jika Tuhan tak keluarkan kita dari Mesir, kita masih hamba Firaun.
Bukan hamba sebenar. Maksudnya dari segi psikologi.
Dari segi psikologi, kami masih terikat kepada tuan kami.
Ia sindrom Stockholm.
Salah satu cara untuk pulih daripada sindrom Stockholm
adalah dengan mengecilkan penawan
agar anda nampak, mereka tidak penting.
Mereka tidak baik terhadap kita. Mereka jahat.
Sebaik saja mereka lihat, sindrom Stockholm itu ghaib.
Lalu mereka bebas.
Patik melakukan korban untuk Amun.
Akhirnya dia selamatkan kita daripada kejahatan ini.
Tidak, kita silap, Haman!
Jika satu puak pekerja pergi, puak lain akan ikut.
Orang Nubia, orang Hittite.
Asas akan runtuh.
Sediakan tentera.
Tuanku, patik merayu.
Sediakan tentera.
Banyak yang boleh dikatakan
apabila wabak kesepuluh memberi kesan mendalam kepada Firaun.
Itulah yang menjadi pencetus segala-galanya.
Saya rasa apabila Firaun menyedari bahawa puteranya sudah tiada,
hatinya dipenuhi dengan dendam.
Firaun mengubah fikiran dan mengejar mereka.
Saya bayangkan permainan kucing dan tikus.
Kucing mengejar tikus,
menangkapnya, kemudian lepaskan dan hidupkannya semula.
Kemudian, sambung dan bermain lagi.
Begitulah saya gambarkan Tuhan dalam kisah ini.
Kanaan di utara. Ke arah sini.
Kita akan lalui tanah orang Filistin. Mereka akan serang.
Jadi, kita perlu berlawan.
Itu saja caranya, Musa.
Jadi, ke utara.
Merentasi gurun ke Tanah Dijanjikan!
Harun!
Dia tunjukkan jalan!
Tidak, arah itu menuju ke laut!
Di antara Midgol dan Baal-zefon!
- Aku pernah lihat. - Kita akan terperangkap.
- Ia membawa aku kepada kau! - Percayalah, adinda!
Ini satu tanda!
Kita perlukan beribu kapal untuk meninggalkan Mesir melalui sana!
"Setelah Firaun mengizinkan mereka pergi,
Tuhan tidak memimpin mereka melalui jalan negeri orang Filistin
meskipun itu jalan terdekat.
Kerana Tuhan berfirman, 'Jika mereka menghadapi perang,
mereka mungkin mengubah fikiran dan kembali ke Mesir.'
Maka Tuhan membawa mereka keliling melalui gurun menuju Laut Merah."
Ada banyak tafsiran tentang alasan Tuhan membawa mereka
ke arah yang aneh dan lucu itu.
Antara penjelasannya ialah faktor ketenteraan,
atau janji pembebasan melalui sumber air yang mereka perlukan.
Semua itu mungkin ada kebenarannya.
Tapi kitab Torah sepatutnya relevan kepada kita hingga hari ini.
Oleh itu, mesej paling relevan daripada perjalanan yang Tuhan bawa
ialah cara yang kamu fikir kamu perlu lalui dalam hidup,
Tuhan kata, "Aku akan bimbing kau. Aku tahu arahnya. Ikut aku."
"Pada siang hari, Tuhan di hadapan mereka dalam tiang awan,
untuk memimpin mereka.
Pada malam hari, di dalam tiang api untuk menerangi mereka…
agar mereka dapat berjalan pada siang dan malam hari.
Dan orang Mesir mengejar."
Aku sudah cakap.
Hanya laut di sini.
Kita perlu patah balik.
Tentu ada tujuan.
"Tentera Mesir,
bersama dengan semua kuda, kereta kuda dan pemandu Firaun,
mengejar orang Israel dan menyusul mereka
di tempat perkhemahan mereka di tepi laut dekat Pi-Hahirot,
bertentangan Baal-zefon.
Beritahu kami, Musa. Apa yang Tuhan kata?
Aku dah cakap, ia helah.
Kita berkhemah di sini.
Kita berkhemah di sini!
Firaun akan bunuh kita di sini.
Berkhemah di sini!
Tidak.
Betul katanya.
Betul kata Musa!
Tuhan memberi mereka perlindungan.
Kehadiran visual yang mustahil ini
yang juga mereka sedar
berfungsi bukan saja sebagai kompas,
tetapi juga merupakan kuasa pelindung.
Suruh mereka mengelilinginya!
Tak boleh, tuanku.
Setiap kali kami cuba bergerak, ia turut bergerak.
Tuanku, ia seperti hidup.
Orang yang dapat melepasi benda itu
akan menjadi pewaris beta.
Tentu ada tujuan Kau membawa kami ke sini.
Beritahulah, Tuhanku. Apakah tujuan itu?
Musa.
Angkat tongkatmu.
Hulurkan tanganmu.
KELUARAN 14:21
"Lalu Musa menghulurkan tangan ke atas laut,
dan Tuhan meniupkan angin timur kencang sehingga air laut mundur."
Kenapa Laut Merah terbelah?
Sesetengah sarjana kitab Bible berhujah,
jika ia berlaku seperti yang dijelaskan dalam kitab Bible,
ia disebabkan oleh gempa bumi,
gempa bumi membuka rekahan,
dan semua air ini mengalir dari laut.
Mereka mengaitkannya dengan kejadian alam semula jadi.
Itu bukan niat penulis kitab itu.
Kitab Bible sangat jelas tentangnya.
Tuhan memberi kuasa kepada Musa
untuk mengangkat tongkat dan keajaiban berlaku.
Apa yang berlaku?
- Kita takkan selamat! - Mari patah balik!
Kita akan ditenggelamkan oleh laut!
- Kita akan mati! - Mari kita balik!
Tuhan mereka tiada batasan, tuanku.
Dewa kita takkan terima.
Kamu nampak?
Inilah kuasa Tuhan.
Kamu nampak? Inilah kuasa Tuhan!
Kamu mesti yakin!
Kamu akan lihat.
Kamu akan selamatkan diri dan tinggalkan anak-anak?
Tidak. Begitu juga Dia.
Tuhan perlukan kita semua.
Semua umatnya.
Kita semua!
Mari patah balik sementara ada masa.
Kita takkan melepasinya hidup-hidup.
Aku lebih rela lemas.
Ada banyak ajaran Midrash yang hebat berkaitan pembelahan laut.
Satu daripadanya ialah malaikat mendongak dan berkata,
"Kau mahu selamatkan mereka?
Mereka sembah berhala, orang Mesir sembah berhala.
Manusia semuanya sampah. Semuanya sama."
Tuhan kata, "Kamu tidak nampak." Mereka kata, "Apa?" Dia kata, "Lihat.
Mereka berjalan bersama."
Itulah kuncinya.
Lupakan semua yang mereka buat. Semua orang buat silap.
Tapi selagi manusia boleh belajar bersatu
dan saling bekerjasama,
itulah yang Tuhan mahu.
Mereka akan mati di laut. Kita buat kerja gila jika ikut.
Tidak.
Tuhan mereka lari!
Kamu meragui bukti yang dilihat mata sendiri?
Tuanku.
Anak-anak kita sudah diambil.
Ini pahlawan terbaik tuanku.
Siapkan kereta kuda beta.
Tuanku…
Kita akan kejar dan bunuh mereka semua.
KELUARAN 14:22-23
"Dan orang Israel melintasi laut di atas tanah yang kering.
Sedangkan air di sebelah kanan dan kiri merupakan tembok air.
Lalu orang Mesir mengejar."
Cepat!
- Pergi. - Tidak!
Ikut cakap saya.
Pergi.
Pergi! Cepat!
Pergi!
KELUARAN 14:27-28
"Musa menghulurkan tangannya ke atas laut.
Apabila fajar menyingsing, air kembali ke paras biasa.
Air kembali dan menutupi semua kereta kuda dan pemandu kuda.
Segenap tentera Firaun mengejar orang Israel ke tengah laut.
Tiada seorang pun terselamat."
Ketika anak saya yang berusia 10 tahun pulang dari sekolah Ahad,
mereka bacakan kisah Laut Merah ini
dan menceritakan semua orang mati di Laut Merah.
Dia sangat sedih.
Dia tanya, "Kenapa Tuhan buat begitu?
Bukankah mereka anak Tuhan juga?"
Saya fikir, "Aduhai. Itu pandangan yang sangat bagus."
Kenapa Tuhan buat begitu?
Kisah yang diceritakan dalam al-Quran
berakhir dengan Firaun mati lemas.
Apabila kisah itu diceritakan, dia kata,
"Aku percaya kepada Tuhan Harun dan Musa."
Tapi ia sudah terlambat.
Sebenarnya ada kisah menarik.
Jibril, salah satu malaikat besar,
Jibril beritahu Muhammad, "Ada dua orang yang aku paling benci.
Iblis dan Firaun."
Jibril berkata, "Aku begitu takut jika Firaun akan memeluk Islam
sebelum dia mati,
sehingga aku masukkan lumpur ke dalam mulutnya
agar dia tak memasuki Islam atau percayakan Tuhan."
Dalam Skrol Laut Mati,
ada kepingan pendek
skrol yang mewakili sebahagian daripada buku Keluaran.
Ia kepingan yang rosak, tapi jelas ada lagu panjang
dikaitkan dengan Miriam.
Ini lagu kemenangan.
Kaumnya melarikan diri
dan Tuhan telah menewaskan orang Mesir dan menyelamatkan mereka.
Katanya, "Siapakah yang seperti-Mu, Yahweh, antara semua tuhan?
Dalam erti kata lain, "Kau Tuhan teragung."
Ini mesej teologi pertama yang paling penting
dalam tradisi Yahudi, Kristian dan Islam.
Ia telah diucapkan oleh seorang wanita.
Adonai.
Musa selamatkan dunia seperti Nuh.
Dengan Nuh, ada air yang surut,
kemudian mendarat di tanah untuk bermula semula.
Kemudian ada insiden Laut Merah, iaitu air terbelah,
tanah di depan dan kehidupan menanti.
Jadi, mereka ke seberang untuk memulakan hidup dan negara baharu.
Tapi ia berkait.
Saya rasa kaitannya adalah apabila Tuhan menyelamatkan,
penciptaan terlibat.
Adinda…
Kita bebas.
Benarkah?
KELUARAN 15:22
"Kemudian Musa memimpin orang Israel meninggalkan Laut Merah
dan masuk ke Gurun Syur.
Mereka berjalan melintasi gurun selama tiga hari tanpa menjumpai air."
Semua orang yang terkejut dan mengalami trauma
kini berada di tanah gersang.
Mereka ada sebab untuk rasa keliru,
takut serta tidak pasti.
Mereka tidak tahu tempat mereka berada.
Mereka melalui banyak pengalaman yang menunjukkan dengan jelas
bahawa Tuhan mereka wujud dan Tuhan mereka menyelamatkan mereka.
Namun, mereka diminta untuk membayangkan
sesuatu yang berada di luar jangkaan mereka.
Sudah tiga hari anak-anak tak makan.
Mereka mengikut Musa,
tapi mereka tahu, Musa juga tak dapat bayangkannya.
Beri saya tanda, Tuhanku.
Dia bawa kita ke sini untuk mati?
- Ini gila! - Kita patut tinggal di Mesir.
Mereka hamba dan baru bebas.
Apabila mereka fikir ia dah berakhir, ia belum berakhir.
Itulah yang penting.
Itulah kehidupan.
Kamu lulus satu ujian dan belajar sesuatu daripadanya,
tapi kamu belum sampai.
Mesej kitab Torah ialah kamu takkan sampai.
Perjalanan lebih penting daripada destinasi.
Wahai Tuhanku, di manakah Kau?
Orang aku dahaga dan kelaparan.
Berbicaralah denganku!
Mereka semua takut, Musa.
Dia tak berbicara lagi.
Siapa?
Tuhan.
Dia dah tiada.
Mungkin tidak.
Mungkin Tuhan menguji awak.
Ia terlalu sukar kali ini.
Tidak.
Tunjukkan mereka jalan.
Dengan izin Tuhan, kita jumpa air hari ini.
Kita ke selatan.
- Kanaan di utara, adinda. - Aku tahu.
Kita ke Midian di selatan.
Ke Midian?
Ke gunung. Kami pertama kali berbicara di sana.
Kita akan ke Tanah Dijanjikan.
Kita akan ke sana jua.
Macam mana kita nak hidup?
Apa kita nak beritahu mereka?
Tuhan akan bantu.
"Mereka semua bersungut-sungut terhadap Musa dan Harun di gurun itu.
Kaum Israel berkata kepada mereka,
'Lebih baik kami mati dibunuh oleh Tuhan di Mesir!
Di sana, kami ada kuali berisi daging dan dapat makan sekenyang-kenyangnya.
Kau telah membawa kami ke gurun ini supaya kami semua mati kelaparan.'"
Perjalanannya jauh. Cabarannya banyak.
Kita lihat kepenatan yang mereka alami sehingga marah dan kita hairan,
"Kenapa tak bersyukur?
Mereka tak nampak semuanya?"
Kamu cakap semasa keluar dari bilik penyaman udara.
Mereka menderita dan diselamatkan berulang kali.
Mereka begitu patah semangat
dan lebih pelik jika mereka tak merungut.
"Pada waktu pagi, terdapat lapisan embun di sekeliling perkhemahan.
Setelah embun itu mengewap,
kelihatan benda-benda tipis berkelopak di atas tanah gurun itu.
Tuhan berfirman, 'Aku akan menghujani kamu dengan roti dari langit.'"
Orang Israel merungut kerana mereka lapar,
dan Tuhan melakukan keajaiban dengan menurunkan manna dari syurga.
Para saintis memaklumkan
bahawa ada spesies kutu tumbuhan
yang makan pokok tamarisk
yang terdapat di Sinai.
Ia mengeluarkan bahan damar
yang manis rasanya dan berwarna putih.
Ada pada pokok.
Ia boleh dikumpulkan, dikeringkan dan dibuat roti.
Tuhan dah tunjuk.
Dalam pengalaman di Sinai atau di tanah gersang…
kita nampak sisi keibuan Tuhan
kerana wanita yang mengubah bahan pertanian
menjadi bentuk makanan.
Nampak, kakanda? Tanda.
Kita ada Tuhan yang seperti pahlawan dalam tanda, keajaiban
dan melawan tentera Firaun.
Kini, secara metafora, Tuhan sebagai ibu yang memelihara.
Berhenti!
Berhenti! Ini bukan caranya!
- Lepas! Berhenti! - Berhenti!
Pentingkan diri.
Berundur!
Berhenti!
Berani kamu?
David dan Amram sorok makanan. Sekarang dah tak cukup.
Ambil untuk bertukar barang.
Cukup untuk dua hari, tak lebih.
Tuhan memberkati kita dan ini cara kau membalas-Nya?
Halau mereka. Biar mereka hidup sendiri.
Tidak, berhenti!
Ikut arahan aku.
Kemarahan pernah memakan diri awak.
Tuhan sangat berbelas kasihan.
Kita patut ikut.
Betul katanya.
Apa Dia mahu daripada kita?
Bagaimana kau boleh tanya begitu,
sedangkan itu yang aku cari?
Jadi, biar minda awak mencarinya juga.
Kita tak boleh belajar sehingga kita batalkan
semua yang dipelajari dulu.
Bagi saya, ini bukan tentang tempat haiwan pemangsa.
Ia ruang kosong.
Kosong. Tak ada apa-apa di sana.
Ada musuh? Ada ancaman? Ya, pasti ada. Tapi itu tak penting.
Yang penting, pengajaran dan nilai yang Tuhan mahu ajar
tak boleh diajar di Mesir.
Terlalu banyak sejarah.
Israel pun tidak. Banyak perlu dibina.
Saya rasa itulah tanah gersang.
Umat Israel.
Selama lima hari, kita kumpul makanan setiap pagi.
Hanya untuk keperluan hari itu.
Pada hari keenam…
Pada hari keenam, kita kumpul makanan agar kita dapat rehat pada hari ketujuh.
Kita dicipta mengikut bayangan Tuhan.
Pada hari ketujuh, kita berehat. Ya?
- Ya. - Ya.
Hari suci.
Hari untuk mengingatkan diri kita betapa kita terhutang budi kepada-Nya.
Ini undang-undangnya.
Hari Sabat ialah institusi yang sangat menarik
apabila kita fikir tentang kaum Israel purba dan dunia agama.
Setahu kita, tiada apa-apa yang menyerupainya
dalam budaya lain pada waktu Israel purba.
Jadi dari segi itu, kita boleh panggil ia ciptaan kaum Israel.
Rujukan pertama kepada Sabat adalah dalam Keluaran 16,
dengan "Pengumpulan manna."
Contohnya pada hari keenam, kumpul dua kali ganda
dan berehat pada hari ketujuh seperti Tuhan.
Kami ada ungkapan.
"Orang Yahudi memelihara Sabat, Sabat lebih memelihara orang Yahudi."
Inilah yang mereka perlukan ketika itu.
Tuhan, melalui Musa, perlu isytiharkan detik dan cakap,
"Berhenti. Usah bekerja.
Syukuri semua yang kamu miliki.
Jika kamu fikir dan sedar, tiada masalah pada saat itu,
kita akan berjaya."
Setelah terselamat daripada kebuluran dan kemurkaan Firaun,
kaum Israel perlu menghadapi musuh baharu dalam perjalanan selatan ke Gunung Sinai.
Kita tak bersendirian.
Orang gurun.
Ini tanah mereka.
Ramai orang Timur Tengah purba bukan berbangsa Israel,
malah mereka musuh orang Israel.
Contoh yang baik ialah kaum Amalek.
Pergi! Musa!
Penyamun!
Mereka menyelinap dalam gelap.
Kami lawan, tapi mereka ramai. Wanita dan kanak-kanak diculik.
Aku perlukan orang.
Kaum Amalek. Pedagang hamba.
Kita berkhemah di sini. Beri arahan.
Mari dapatkan orang kita semula.
KHEMAH AMALEK
Cepat. Pergi ke posisi.
Jadi, orang Israel meninggalkan Mesir dengan pedang, perisai dan anak panah?
Bagaimana mereka mahu berperang dengan orang Amalek?
Ada Midrash Yahudi kuno yang mengatakan
mereka mengambil harta askar Mesir
yang terkorban di Laut Merah.
Mayat mereka hanyut ke pantai,
dan barang mereka diambil.
Jawapan yang bagus, tapi bukan menurut kitab Bible.
Tiada apa-apa ditulis tapi kita tanya, "Bagaimana ini boleh berlaku?"
Ya Tuhanku…
pimpinlah kami ke arah kemenangan.
Tuhan berfirman, "Aku bawa kamu keluar dari Mesir
dengan lengan yang menghulur dan tangan yang kuat."
Tangan Musa berbuat begitu.
Baginda berfungsi sebagai simbol.
Sebagai konduit.
Yosua!
Kami di sini.
Mereka di sini!
Selagi mata mereka dihalakan ke langit,
mereka berjaya dalam pertempuran.
Cepat. Jangan pergi jauh.
Jika tidak, mereka gagal.
Cepat!
Musa semakin penat.
Namun, lengannya kekal kuat.
Orang Israel muncul sebagai pemenang.
- Apa dia? - Mereka berebut harta rampasan.
Cukup!
Orang seterusnya yang pukul akan mati!
Mati!
Ingatlah diri kita!
Satu negara!
Negara pengikut setia!
Ke tepi!
Bagaimana saya nak pimpin mereka?
Iringi mereka dengan kasih sayang.
Kalau saya tak jumpa?
Kalau begitu, kamu yang salah.
Kasih sayang dirampas daripada kita semasa kecil, ingat?
Kasih sayang saja takkan bawa kita keluar dari Mesir.
Kisah di tanah gersang pada dasarnya adalah tentang sekumpulan
hamba bebas yang melalui trauma, terkesan dan berpecah-belah
yang cuba mengembara.
Pengajarannya, Tuhan mungkin beri kamu bayangan.
Tuhan beri kamu impian.
Selalunya, ia takkan jadi kenyataan
seperti yang kamu mahu,
tapi ia akan jadi lebih baik.
Umat Tuhan menjangkakan Tanah Dijanjikan. Mereka sangka ada tiket ekspres.
Tidak.
Ada perkara yang perlu dibaiki di dalam
sebelum kamu dibawa ke luar.
Israel berpindah dari satu perhambaan kepada satu perhambaan,
iaitu kepada Yahweh.
Matlamat kisah Keluaran bukannya, "Bebas."
Matlamatnya, "Pergi ke gunung untuk menyembah Tuhan.
Dapatkan Rukun untuk dapatkan undang-undang
agar kamu tahu cara bertindak dan cara menyembah."
Mereka masih perlu melalui pergelutan kerohanian.
Walaupun bebas dari segi politik,
mereka masih perlu dibebaskan secara rohani.
Saya datang untuk berbicara dengan-Nya. Mencari-Nya semula.
Saya pernah lihat kamu begini.
Saya tak boleh memimpin kaum saya tanpa Tuhan.
Bagaimana saya nak berjalan dengan mereka dan mencari-Nya serentak?
Bertahun-tahun yang lalu,
kamu bawa kambing saya ke padang rumput
supaya saya boleh bebas dan menjaga orang saya.
Kamu pembantu yang baik.
Kamu juga ada pembantu.
Pilih mereka dengan bijak. Gunakan mereka.
Kemudian kamu boleh menghadap-Nya dengan hati yang tenang
dan memohon bantuan-Nya.
Yitro muncul lagi.
Kemudian, dia lihat Musa berurusan
dan menerima pelbagai orang yang ada pertikaian.
Musa menjadi hakim dan juri.
Yitro nampak dia buat begini, dan Yitro kata,
"Kamu tak boleh terus begini.
Kamu akan kepenatan."
Kemudian Yitro kata, "Kamu buat begini."
Dia terangkan cara untuk membentuk sistem mahkamah.
Yitro, pada pandangan saya,
satu contoh hebat
seseorang yang bukan Yahudi
yang membawa idea dan pandangan terbaik
daripada tradisi agamanya untuk membantu.
Musa cukup pandai untuk menerima kebijaksanaan itu,
walaupun ia datang daripada budaya berbeza.
Ia masih di sini.
Kisah hidup kita.
Bagaimana pengakhirannya?
Saya mesti pergi minta bantuan-Nya.
Awak akan berjaya.
Ceritakan kepada anak-anak kita supaya mereka faham.
Pergilah.
Sekali lagi, Musa mendaki gunung besar untuk berbicara dengan Tuhan.
"Berlakulah guruh, kilat, dan awan pekat muncul di atas gunung.
Seluruh Gunung Sinai diliputi asap
kerana Tuhan turun ke atasnya di dalam api.
Asap itu naik berkepul-kepul seperti asap relau,
dan seluruh gunung itu bergoncang dengan kuat."
Di mana Kau?
Aku datang jauh untuk mencari-Mu!
Jawablah!
Kau selesai dengan aku?
Aku belum selesai dengan Kau!
Kau dengar?
Aku sudah buntu, Tuhan.
Aku tak tahu arah untuk dituju.
Aku sesat tanpa-Mu.
Aku bawa Kau kepada-Ku seperti di atas sayap burung helang.
Jika kamu taat kepada-Ku dan setia kepada perjanjian-Ku,
bagi-Ku kamu akan menjadi kerajaan para imam
dan bangsa suci.
Firman inilah yang harus kau sampaikan kepada orang Israel.
Berminggu-minggu berlalu.
Kaum Israel menunggu kepulangan Musa di Gunung Sinai.
Sudah 40 hari dan malam dia pergi.
Dia akan kembali.
Mereka hidup dalam ketidakpastian.
Buat kali pertama, ketua mereka tiada bersama.
Orang yang bebaskan mereka,
berkhidmat sebagai bapa negara,
dia tiada di sana.
Mereka pandang ke atas dan ada pengalaman yang hebat serta menakutkan.
Apabila kita tak pasti tentang esok atau cara untuk bertahan,
atau tentang masa depan,
kita boleh buat banyak perkara buruk.
Apa ini?
Kita perlukan dewa yang dikenali.
Dewa seperti dewa lain.
Kita ada emas Mesir.
Sebelum pergi, kita cairkannya dan hasilkan dewa untuk melindungi kita.
Musa telah melindungi kita.
Kau benar-benar percaya yang adinda kau masih hidup?
Benarkah?
Kau kakanda sulung.
Masa untuk tuntut semula kedudukan kau.
"Harun berkata kepada mereka,
'Tanggalkanlah anting-anting emas yang dipakai oleh isteri,
anak lelaki dan anak perempuan kamu, lalu bawalah semuanya kepadaku.”'
Harun menerima semua emas itu daripada tangan mereka
lalu meleburkannya di dalam sebuah relau cetakan
dan membentuk sebuah arca anak lembu.
Ingat, keingkaran yang menyebabkan wabak di Mesir.
Tapi ia keingkaran orang-orang yang jauh dari tanah gersang
di mana mereka buat dewa ini.
Keingkaran itulah yang menyebabkan mereka menempuh perjalanan
yang tak patut melebihi sepuluh hari
menjadi 40 tahun.
Harun, abang Musa sendiri dan paderi besar Israel,
dia yang buat patung anak lembu emas
kerana dia rasa terancam
oleh rungutan dalam kalangan orang Israel.
Untuk menenangkan mereka, dia hasilkan dewa ini untuk mereka.
Seperti yang diketahui, Musa menuruni Gunung Sinai
pada saat mereka menyembah patung anak lembu emas itu.
Ia menyedihkan.
Itu Musa.
- Musa! - Musa!
Musa!
Musa.
Sia-sia.
Semuanya sia-sia.
Musa sangat terkejut dan marah,
baginda ambil dua batu yang tertulis Rukun Sepuluh
dan memecahkannya.
Masalah kawalan kemarahan.
Itu tema yang dilihat sepanjang hayat Musa.
Masalah kemarahan ini adalah sesuatu yang kita boleh belajar daripadanya.
Musa seorang yang hilang sabar, naik angin
dan kemudian perlu fikir cara untuk baiknya semuanya semula.
Tolong aku.
Apa ini?
Jawapan.
Dia jawab panggilan aku.
Dia beri saya anugerah terhebat.
Peraturan-Nya.
Kamu pula…
Kamu semua hancurkan hati saya.
Jadi, saya hancurkannya juga.
Untuk mengubah masa lalu…
seseorang perlukan keampunan.
Ingat?
Tinggalkan saya.
Sekarang.
Apa telah aku lakukan, Tuhanku?
Pergi.
Tuhanku.
Aku gagal, Tuhanku.
Sudah tiba masanya.
Aku pernah lepaskan banjir dan hanya selamatkan Nuh.
Aku boleh lepaskan kebakaran kali ini dan selamatkan kau.
Untuk bakar mereka? Bakar semuanya?
Tapi wahai Tuhanku,
kami mungkin sampai di Tanah Dijanjikan jika Kau tak bawa aku ke sini.
Semua ini takkan berlaku.
Apa gunanya sampai ke Tanah Dijanjikan jika kamu tak tahu cara hidup di sana?
Kamu memiliki kebebasan, tapi ia takkan kekal tanpa kebenaran.
Kita akan mulakan semula.
Tidak!
Ampunkan mereka. Ampunkan kami. Ampunkan aku.
Ampun.
Sekali lagi, Tuhan murka.
"Aku akan bunuh semua orang dan mula semula dengan kamu."
Musa memujuk-Nya.
"Itu keputusan gopoh. Fikir dulu.
Apa orang Mesir kata?
Kau bawa kami ke gurun untuk bunuh kami?"
Lepaskan dia.
Mereka menentang kau.
Menentang Tuhan.
Lepaskan mereka.
Mereka patut mati.
Kita patut jadikan mereka contoh.
Kau tak patut membunuh.
Ini undang-undang.
Undang-undang apa?
Yang aku musnahkan. Lepaskan dia.
Bacakan undang-undang itu, Musa.
Mari kita bacakan antara satu sama lain
sehingga kami ingat.
Sebab undang-undang akan tertulis dalam diri kita.
Jangan buat patung bagi diri kamu.
Jangan sembah tuhan-tuhan lain selain Aku.
Jangan gunakan nama Tuhan dengan sembarangan.
Jangan mendambakan.
Jangan…
Perkara yang mengasingkan kaum Israel di tanah gersang ini
ialah ketiadaan perjanjian.
Mereka kekal di sana dengan begitu lama
adalah untuk memeterainya.
Tuhan boleh bawa mereka ke Kanaan bila-bila masa,
tapi mereka belum bersedia.
Ingat hari Sabat
dan pastikan ia suci.
Hormatilah ibu bapamu.
Jangan melakukan zina.
Jangan berikan kesaksian palsu.
Kitab Bible tak pernah guna perkataan "rukun".
Ia ada sebut sepuluh, tapi sepuluh perkara,
sepuluh d'varim, sepuluh isu atau sepuluh nasihat.
Lima yang pertama berkaitan hubungan manusia dengan Tuhan.
Jangan ada Tuhan selain Aku.
Jangan menyalahgunakan nama Tuhan kamu.
Lima perintah terakhir berunsurkan sosial.
Ia tentang manusia bersepakat antara satu sama lain,
berbuat baik sesama sendiri.
Jangan mendambakan rumah jiran kamu atau apa-apa milik jiran kamu.
Tuhan kata, "Kamu perlu ada struktur.
Aku tak bebaskan kamu untuk jadi tak berguna,
tapi untuk menjadi sesuatu."
Oleh itu, undang-undang ini adalah permulaan kod moral
yang akan merevolusikan seluruh dunia.
Bonda?
Kenapa kamu sedih, Musa?
Banyak dosa saya.
Banyak lagi yang saya perlu lakukan.
Kamu dah buat dengan baik.
Kamu bawa mereka keluar dari Mesir seperti yang Tuhan perintahkan.
Kamu beri mereka undang-undang untuk hidup.
Kau beri mereka kehidupan.
Apa lagi
yang kamu mahu daripada diri kamu?
Saya mesti bawa mereka ke Tanah Dijanjikan.
Mereka akan ke sana sendiri.
Tanpa kamu.
Tiga watak utama dalam kisah ini,
Musa, Harun dan Miriam,
mereka tak berjaya sampai ke Tanah Dijanjikan.
Mari.
Bagi saya, saat paling menyedihkan dan tragik dalam kitab Bible
ialah Musa yang diperintahkan oleh Tuhan
untuk melaksanakan tugas yang sukar dan berbahaya ini,
memimpin orang Israel merentasi gurun selama 40 tahun
dan menjalankan tugas itu dengan setia hingga selesai,
tetapi tidak dibenarkan menyertai kaum Israel di Tanah Dijanjikan.
Ia menyedihkan.
Lihat, Musa.
Itu dia.
Penafian Musa untuk memasuki Tanah Dijanjikan
dapat saya fahami secara kontemporari
dalam kehidupan Martin Luther King, Jr.
Pada malam sebelum dia mati, sentimennya sama seperti Musa.
Dia kata, "Aku pernah ke puncak gunung.
Aku lihat Tanah Dijanjikan.
Aku mungkin tak ke sana bersamamu,
tapi kamu akan sampai di Tanah Dijanjikan."
Seolah-olah pada saat itu, dia membayangkan dirinya Musa.
Kisah Musa ada pengajarannya,
iaitu walaupun kamu sampai ke Kanaan,
walaupun kamu memiliki kebebasan,
ia masih memerlukan perjuangan.
Perkara yang diperlukan untuk bebas
berbeza daripada perkara yang diperlukan untuk kekal bebas.
Tanah Dijanjikan.
Saya takkan sampai ke sana.
Tidak.
Tapi anak-anak kamu akan ke sana.
Musa?
Marilah masuk.
Mari.
"Kemudian Musa, hamba Tuhan itu,
meninggal di tanah Moab, seperti yang difirmankan Tuhan.
Sejak itu, tidak ada nabi seperti Musa di Israel,
yang dikenal Tuhan berhadapan muka,
yang melakukan segala tanda ajaib dan mukjizat di tanah Mesir,
bagi Firaun, seluruh pegawainya, serta seluruh negerinya.
Tidak ada nabi lain yang menunjukkan kuasa dahsyat
atau melakukan perbuatan hebat seperti yang dilakukan Musa
di hadapan segenap umat Israel."
Terjemahan sari kata oleh Farhah Zubir